text: Volvo FМ – спецификации на кабината | Volvo Trucks
  Открийте всички спецификации на кабината за новия Volvo FМ, включително размерите и опциите за Globetrotter XL, Globetrotter и спалните кабини.
  Спецификации на кабината за Volvo FМ
  Вентилационен отвор от лявата страна, който се предлага в две разновидности – висок или нисък. Предлага се и вентилационен отвор отпред.
  Направете избор между три различни нива на комфорт: Стандартно (Standard), Комфортно (Comfort) и Делукс (Deluxe). Всички те могат да бъдат поръчани с тапицерия на седалките по избор. Общият обхват на регулиране на седалките е 200 милиметра хоризонтално и 100 милиметра вертикално. Стандартно седалката на водача е снабдена с облегалка за главата, регулируема и сгъваема облегалка, регулиране във вертикална и хоризонтална посока, регулируема опора за кръста и регулируем ъгъл за седнало положение.
  Направете избор между две различни нива: Стандарт (Standard) и Комфорт (Comfort). И двете могат да бъдат поръчани с тапицерия на седалките по избор. Оборудвани стандартно с облегалки за глава.
  Долното легло е с размери 70×200 сантиметра.
  16-сантиметров матрак с пружинни джобове и отличен комфорт. Предлага се избор от три варианта: Мек, полутвърд и твърд.
  Предлагат се и два типа протектори на матрака, които увеличава комфорта ви улесняват при оправянето на леглото.
  Размери на комфортното горно легло: 70×190 сантиметра или 60×190 сантиметра
  В пространството над предното стъкло има две отделения за багаж с вратички с ролетен механизъм, както и четири ISO слота, един от които е запазен за тахографа. Под леглото в спалната кабина и в кабината Globetrotter ще намерите две големи отделения за багаж, до които има достъп отвън, а в спалния отсек – две отделения за списания и за дребни вещи. В арматурното табло има четири отворени отделения, малка кутия за вещи, отделение с DIN слот, поставка за лични вещи върху арматурното табло и държач за бутилки.
  Можете да намерите достъпно отвън пространство за съхранение зад седалките на водача и пътника.
  Кабината може да се оборудва с покривен люк, който се отваря на 50 милиметра. Отвътре има перфорирана щора, която действа и като мрежа против насекоми, когато люкът е отворен. Покривният люк може да се управлява ръчно или електрически (опция).
  Волан в два различни размера – диаметър 450 или 500 милиметра в зависимост от спецификацията на товарния автомобил. Височината на волана може да се регулира в интервал до 90 милиметра, а ъгълът може да се настройва в рамките на 28 градуса. Воланът се предлага с въздушна възглавница или без. Вграденото във волана управление осигурява безопасна и удобна работа на круиз контрола, клаксона, телефона и функциите на информационния дисплей за водача и на допълнителния информационен дисплей.